Mineral del Chico

Mineral del Chico er en landsby og en kommune i den meksikanske delstaten Hidalgo. Kommunen hadde 7 980 innbyggere i 2010, mens selve landsbyen bare hadde 481 innbyggere.INEGI – Censo de Población y Vivienda 2010

venstre|mini|upright|Senrtum av Mineral del Chico
venstre|mini|Innsjøen El Cedral i El Chico nasjonalpark
Mineral del Chico befinner seg i fjellkjeden Sierra de Pachuca. Landsbyen ble grunnlagt i 1565, og i 1578 gjorde man det første funnet av mineraler i området. Stedet ble dermed en viktig gruvelandsby. I mange år lå den også langs handelsruta mellom Mexico by og Pachuca. Landsbyen karakteriseres av sine mange smale, brosteinsbelagte gater og sine store hus fra kolonitida.

I kommunen ligger også El Chico nasjonalpark, som ble landets første nasjonalpark i 1898. Den dekker et område på 2 739 hektar med skogkledde fjell hvor man kan utøve aktiviteter som klatring og terrengsykling. I innsjøen El Cedral er det godt ørretfiske.

Mineral del Chico fikk status som «Pueblo Mágico» i 2011.

Landsbyen het opprinnelig Atotonilco, som er nahuatl og betyr «Sted med varme kilder».

 Referanser 

 Eksterne lenker 

 Kommunens offisielle hjemmeside 

Kategori:Byer i Hidalgo
Kategori:Kommuner i Hidalgo
Kategori:Pueblos Mágicos
Kategori:Etableringer i 1565
Kategori:1565 i Nord-Amerika